

**Δελτίο Τύπου**

ΑΙΘΟΥΣΑ: «ΛΗΔΑΣ ΤΑΣΟΠΟΥΛΟΥ»

Σάββατο 20 Απριλίου 2024 στις 19:00

***« Πάμε φυλακή? »***

Το Μεταπτυχιακό Πρόγραμμα Σπουδών ***«Δραματική Τέχνη και Παραστατικές Τέχνες στην Εκπαίδευση και Δια Βίου Μάθηση»*** του Τμήματος Θεατρικών Σπουδών του Πανεπιστημίου Πελοποννήσου θα υλοποιήσει σεμινάριο - βιωματικό εργαστήριο με τίτλο ***«Πάμε φυλακή?»*** με την ομάδα εμψύχωσης : ***“Nafplio Ex Anima”*** . Το σεμινάριο - βιωματικό εργαστήριο θα πραγματοποιηθεί το Σάββατο 20 Απριλίου 2024 στις 19:00 μ.μ. στην αίθουσα ***«Λήδα Τασοπούλου»*** της Σχολής Καλών Τεχνών, στο Ναύπλιο.

Η ομάδα: ***“Nafplio Ex Anima”*** αποτελείται από τους: **Κατερίνα Καραναγνώστη, Σοφία Μιχαλοπούλου και Γιώργο Ντέμο.** Η ομάδα ιδρύθηκε το 2021 με σκοπό να σχεδιάζει και να υλοποιεί εκπαιδευτικά προγράμματα εμψύχωσης, βασισμένα στις αρχές και τις μεθόδους της Δραματικής Τέχνης στην Εκπαίδευση. Συμμετέχει εθελοντικά στο πρόγραμμα *«****Αναπτύσσοντας δεξιότητες ζωής στους έγκλειστους των Σωφρονιστικών Καταστημάτων Τίρυνθας και Ναυπλίου****»*, που οργανώνει το Μεταπτυχιακό Πρόγραμμα Σπουδών ***«Δραματική Τέχνη και Παραστατικές Τέχνες στην Εκπαίδευση και Δια Βίου Μάθηση»*** του Τμήματος Θεατρικών Σπουδών του Πανεπιστημίου Πελοποννήσου, υπό τον συντονισμό της Ομότιμης Καθηγήτριας ***Άλκηστις Κοντογιάννη.***

Η εκδήλωση απευθύνεται σε ενήλικες και θα είναι ανοιχτή στο κοινό με ελεύθερη είσοδο.